{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Obrascu prethodne procjene za Nacrt prijedloga Zakona o izmjenama i dopunama Zakona o lijekovima"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"INGRID TOMLJANOVIĆ","OBRAZAC PRETHODNE PROCJENE","U potpunosti  se slažemo sa Hrvatskom ljekarničkom komorom kao i sa stavom Hrvatskog farmaceutskog društva.\n- potrebno je ujednačiti iznos poreza na dodanu vrijednost za sve lijekove, neovisno radi li se o receptnim ili bezreceptnim lijekovima.\n - voditi računa o datumu javne objave istih, odnosno kasnijoj primjeni (npr. odgoda od 30-60 dana) kako bi se moglo uskladiti poslovanje.\n-obavezno uključiti  u istu  farmaceutske predstavnike HFD i HLJK."]
[2,"Hrvatsko farmaceutsko društvo","OBRAZAC PRETHODNE PROCJENE","Hrvatsko farmaceutsko društvo (HFD), kao zainteresirana strana, daje pozitivno mišljenje na prethodnu procjenu MZ RH vezano za izradu  nacrta prijedloga Zakona o izmjenama i dopunama Zakona o lijekovima, kako bi se  u RH bolje i optimalno za naše uvjete uredio pravni okvir regulacije cijena lijekova.  To je nužno u svrhu transparentnosti procesa referenciranja najviših dozvoljenih cijena lijekova, održivosti sustava zdravstvenog osiguranja te bolje dostupnosti esnecijalnih i modernih lijekova za farmakoterapiju. S obzirom da se ovaj proces među ostalim temelji i na Zakonu o procjeni učinaka propisa (NN 44/17), koji u čl. 13. propisuje mogućnost osnivanje radne skupine za izradu  nacrta prijedloga zakona, predlažemo vam da u istu uključite i  farmaceutske eksperte-predstavnike HFD i HLJK.\nUjedno vam ističemo i ostale sadržajne elemente našeg stručnog mišljenja na temu ove prethodne procjene:\na) Agencija za lijekove i medicinske proizvode mora temeljem kriterija koji će biti propisani odredbama posebnog Pravilnika (kojeg treba predvidjeti i propisati u nacrtu prijedloga ovog Zakona te ga iza toga donijeti u najkraćem roku) utvrditi najvišu dozvoljenu cijenu lijeka, a Hrvatski zavod za zdravstveno osiguranje u daljnjem postupku može temeljem ugovora sklopljenog s nositeljem odobrenja za stavljanje u promet/veledrogerijom kao uvoznikom ugovoriti i nižu cijenu od utvrđene najviše dozvoljene cijene lijeka,.  b) Pravilnikom naznačenim u prethodnom navodu treba propisati i realan rok (odgoda primjene od 45-60 dana od dana objave) za primjenu novih odobrenih cijena lijekova odnosno obvezu da negativnu razliku nivelacije novih cijena lijekova sa zatečenim količinama na zalihama u ljekarničkim zdravstvenim ustanovama/ljekarnama pokriva/refundira nositelj odobrenja za stavljanje u promet/veledrogerija kao uvoznik, c) radi sveobuhvatnog reguliranja/uređenja i predvidljivosti područja lijekova i farmakoterapije u RH predlažemo izradu strateškog dokumenta Nacionalne politike lijekova  RH 2017. - 2022., kojim bi se definirali svi ciljevi, sustavne i operativne mijere i smjernice u ovom važnom području za funkcioniranje našeg zdravstvenog sustava, a među ostalim i dugoročno za podpodručje uređivanja cijena lijekova, fiskalnih davanja i prometa lijekova."]
[3,"Inovativna farmaceutska inicijativa","OBRAZAC PRETHODNE PROCJENE","Kao zainteresirana strana, Inovativna farmaceutska inicijativa, udruženje koje okuplja farmaceutske kompanije koje drže 60% tržišta lijekova u RH, pozdravljamo ovu najavu donošenja Zakona o izmjenama i dopunama Zakona o lijekovima kroz ovaj postupak prethodne procjene nacrta prijedloga zakona. Napominjemo da posjedujemo ekspertizu,  te da smo više puta predlagali promjenu zakona,  kako bi pravni okvir regulacije lijekova u RH bio predvidiv, transparentan i provediv, a sve u svrhu održivosti sustava i  dostupnosti lijekova pacijentima. S obzirom da se ovaj proces temelji na Zakonu o procjeni učinaka propisa (NN 44/17), koji u čl. 13. propisuje mogućnost osnivanje radne skupine za izradu Iskaza o procjeni učinaka propisa  i  samog nacrta prijedloga zakona,   molimo da se osnuje takva radna skupina, te da u istu budemo uključeni , pa se  unaprijed  veselimo radu na tom području."]
[4,"Hrvatska ljekarnička komora","OBRAZAC PRETHODNE PROCJENE","Hrvatska ljekarnička komora podržava prijedlog uspostave novog sustava određivanja cijena lijekova u kojem bi Agencija za lijekove i medicinske proizvode utvrđivala najvišu dozvoljenu cijenu lijeka, a Hrvatski zavod za zdravstveno osiguranje u daljnjem postupku mogao bi na temelju ugovora sklopljenog između nositelja odobrenja za stavljanje u promet ili veleprodaje ugovoriti i nižu cijenu od utvrđene najviše dozvoljene cijene lijeka.\nUjedno smatramo važnim naglasiti potrebu rješavanja sljedećih pitanja:\n- potrebno je posebnim aktom jasno i transparentno propisati uvjete za određivanje cijene lijeka \n- potrebno je ujednačiti iznos poreza na dodanu vrijednost za sve lijekove, neovisno radi li se o receptnim ili bezreceptnim lijekovima\n- razliku u nivelaciji cijene dužan je pokriti nositelj odobrenja, s time da prilikom objave važećih lista lijekova treba voditi računa o datumu javne objave istih, odnosno kasnijoj primjeni (npr. odgoda od 60 dana) kako bi se moglo uskladiti poslovanje"]